Sveiki iš Žemutinio Trestlio San Klementėje, Kalifornijoje.
Ši diena įeis į istoriją,
nes būtent šiandien paaiškės, kas taps pasaulio čempionais.
Čia varžysis geriausių banglentininkų ir banglentininkių penketukai…
LUKAS KENEDIS BANGLENČIŲ SPORTO ŽURNALISTAS
…surinkę daugiausiai taškų šiame sezone.
Ruoškitės. Finalai prasideda.
Ką gi, pasilinksminkim.
Medina! Pavaryk!
Parodyk, ką moki, Gabi!
Mano pagrindinis tikslas - turėti tris čempiono titulus.
Du jau turiu. Atvykau čia laimėti trečią.
GABRIELIUS MEDINA NR. 1 REITINGŲ LENTELĖJE
Žinau, kad tai bus nelengva.
Mane nori pasivyti ir pralenkti ne vienas banglentininkas.
ITALO FEREIRA
Tapti dar kartą pasaulio čempionu
būtų kažkas neįtikėtino,
kažkas ypatingo man…
ITALO FEREIRA NR. 2 REITINGŲ LENTELĖJE
…kaip žmogui ir kaip sportininkui.
Pastaruosius penkerius metus buvau favoritu.
FILIPĖ TOLEDO NR. 3 REITINGŲ LENTELĖJE
Labai noriu tapti pasaulio čempionu.
MORGANAS SIBILIKAS NR. 5 REITINGŲ LENTELĖJE
Man tai daug reikštų, jei sugebėčiau nugalėt geriausią.
Aš labai jaudinuosi.
STEFANI GILMOR NR. 4 REITINGŲ LENTELĖJE
Ko gero, tai - didžiausias iššūkis mano karjeroje.
Vyks žūtbūtinė kova.
TATJANA VESTON-VEB NR. 2 REITINGŲ LENTELĖJE
Viskas paaiškės per vieną dieną. Laimės geriausieji.
Finalų formatas yra dvikovos.
Penktas numeris varžosi su ketvirtu.
Tas, kas laimi dvikovą, varžosi su trečiu numeriu.
Tas, kas laimi dvikovą, varžosi su antru numeriu
ir jei laimi prieš jį, varžosi su pirmu numeriu dėl pasaulio čempiono titulo.
2021 M. PBSL PASAULIO ČEMPIONĖ
2021 M. PBSL PASAULIO ČEMPIONAS
Ar gali pasirodyt nepriekaištingai, kai to labiausiai reikia?
MIKAS FANINGAS, BUVĘS BANGLENTININKAS, TRISKART PBSL PASAULIO ČEMPIONAS
Viskas dėl šlovės.
Viskas dėl to, kad tavo vardas įeitų į istoriją.
Kad taptum legenda.
Finalai
SAN KLEMENTĖ KALIFORNIJA, JAV
DIENA PRIEŠ FINALUS
„RIP CURL“ PBSL FINALAI
Čia mano nauja šukuosena, kad išgąsdinčiau savo priešininkus.
Sakiau tau, kad sapnavau, jog laimėjau?
- Ne. - Sapnavau.
Taip ir bus. Tu laimėsi.
Prisimenu tik tiek, kad vis kartojau: „Eina sau, aš laimėjau.“
Apsisukusi pamačiau verkiančią Karisą ir man pasidarė jos gaila.
KARISA MOR NR. 1 REITINGŲ LENTELĖJE
Ką jūs? Sveiki, bičiuliai.
Tu laimėjai keturis kartus iš eilės?
Keturis kartus iš eilės, taip. Kai… Būdama naujoke, taip ir tęsiau.
- Nieko sau. Geras. - Taip.
Spaudos konferencija prieš finalus.
Gerai. Minutėlę.
Tu jose dalyvauji?
Spaudos konferencijose? Kaip suprasti?
Dažnai jose dalyvauji?
- Taip. Dažnai tenka. - Geras.
- Nieko sau. - Jau pripratau.
Žinau, kad manęs laukia sunkus darbas.
Finale dalyvauja dar keturios stiprios banglentininkės, tad…
Laimėti titulą - nuostabus dalykas.
Aš labai noriu jį laimėti.
Gerai. Sveikas, Morganai. Mikrofonas Morganui Sibilikui.
Taip. Mikrofonas neįjungtas?
Jis veikia?
- Taip. - Gerai.
Jei tau pasiseks, teks varžytis su Gabrieliumi Medina.
Taip, jį labai sunku nugalėti.
Be to, pirma reikia nugalėti kitus varžovus,
tad laukia ilga ir sunki diena,
kad patekčiau į finalą.
Taip, aš labai jaudinuosi. Aš užsivedęs.
Tina!
Jam nepatinka laikytis už rankų.
EMILĖ MORGANO MERGINA
Aš laikausi už rankų.
Žiūrėkit, koks saulėlydis, bičiuliai.
Morgsai, tikėjaisi patekti į finalą?
METAS MAKGILIVRĖJUS PBSL NAUJOKAS
Žmogau. Buvo sunkūs metai.
Taip, labai džiaugiuosi, kad Metis - mano palaikymo komandoje.
Mes kartu dalyvavom visuose etapuose. Su juo jaučiuosi kaip namie.
2021 m. tikėjausi tapti metų naujoku.
Norėjau patekti į geriausiųjų dešimtuką.
Tačiau man nepavyko, ir aš iškritau iš turo.
Buvo labai sunku.
Toks jau tas banglenčių sportas.
Pakilimai ir nuopuoliai, tikri amerikietiški kalneliai.
Bet tai, kad Morganas pateko į finalą,
ir kad galiu už jį sirgti, mane labai motyvuoja,
rodo man, kad viskas įmanoma.
Tai - tik pradžia. Man labai įdomu, kuo viskas baigsis.
JAV ŽEMUTINIS TRESTLIS
PBSL FINALAI
Paskutinis čempionato etapas. „Rip Curl“ PBSL finalai.
Dalyvavimas tokiose varžybose
kainuoja nemažai nervų.
Varžybos prasideda Konerio Kofino ir Morgano Sibiliko dvikova.
Žmogau, sėkmės.
Išaušo svarbi diena profesionaliems banglentininkams,
netrukus prasidės pirmoji dvikova.
- Geras. Taip. - Parodyk, ką moki, žmogau.
Kaip jautiesi?
Žinoma, truputį nerimauju.
Sunku patikėti,
kad aš, naujokas, turiu progą laimėti pasaulio čempiono titulą.
Yra kaip yra. Niekas nepasikeitė nuo metų pradžios.
DŽĖJUS „BOTLAS“ TOMPSONAS MORGANO TRENERIS
Tiesiog susikaupk ir stenkis būti geru varžovu.
Nesijaudink dėl… Dėl viso šūdo, kuris verda aplink.
Niukasle susilaužiau mažąjį kojos pirštą.
Bet jis jau spėjo sugyti, tad dabar jaučiuosi visai gerai.
Finalams pasikeitei įvaizdį.
Taip, nusikirpau garbanas.
- Kodėl kerpiesi, Morgsai? - Kelis kartus plaukai man sutrukdė,
tad nusprendžiau,
kad geriau nusikirpsiu, bliamba.
Kartą plaukai uždengė man akis, taip susinervinau po plaukimo, kad…
Prašikau gerą bangą.
Tad nusipirkom mašinėlę ir nuskutom plaukus.
Taip.
Negailėk jėgų, žmogau.
Niekas netikėjo,
kad 2021 m. sezone Morgsui pasiseks.
Niekas netikėjo, kad jis pateks į finalą ar bent jau padarys pažangą.
Bet patys matėme, kaip per metus
jis įveikė kelis stipriausius pasaulio banglentininkus.
Ir pasiekė finalą, o taip nutinka nedažnai.
MORGANAS SIBILIKAS NR. 5 PRIEŠ KONERĮ KOFINĄ NR. 4
Prasideda pirmoji šios dienos dvikova.
Pirmasis pasirodo Koneris Kofinas.
Koneris sėkmingai užbaigia manevrą ir išsilaiko ant lentos.
TEISĖJŲ KAMBARYS
Nuo šešių su puse iki septynių taškų.
Visiems, kurie manim abejoja, parodysiu, ko esu vertas,
ir su džiaugsmu įrodysiu, kad jie klydo.
Puikus Sibiliko finišas.
Tai bent dvikova.
2 GERIAUSI REZULTATAI
Koneris Kofinas turi 7,17 taško.
Sibilikas - tik 6,17.
KOFINAS: 15,00 SIBILIKAS: 9,84
Jam reikia gauti aštuonis taškus.
Esu mažai žinomas.
Norėčiau parodyti save pasauliui. Įrodyti, ką galiu.
Nagi, pasistenk.
- Pirmyn, Morgi. - Pirmyn.
Naujokui Morganui Sibilikui reikia daug taškų, kad laimėtų.
Atlieka savo firminį suktuką ir nusileidžia nuo bangos keteros.
Taip, tu negali nuleisti rankų.
- Du puikūs posūkiai! - Ne.
Turbūt jis tikėjosi, kad banga suduš, ir nukrito nuo lentos.
Košmaras. Tai buvo gera banga.
Vieną akimirką tau sekasi, o kitą - tu nugalėtas.
Ir supranti, kad tau sezonas jau pasibaigė.
Ką gi, komanda.
Kietos varžybos.
Neįtikėtina Morgano Sibiliko sėkmė.
Naujokas patenka į pasaulio geriausiųjų penketuką.
GALUTINIS REZULTATAS KOFINAS: 15,00 - SIBILIKAS: 9,84
Aišku, galėjau pasirodyti geriau,
ir jei nesate matę sugniuždyto žmogaus, tai dabar jį matote.
Puikūs metai, komanda.
- Nustebinai, žmogau. - Šaunuolis, mielasis.
- Susimoviau. - Šaunuolis, žmogau.
- Nelengvi metai? - Didžiuojuosi tavim.
Labai nenuspėjami metai.
Anksčiau nemokėdavau pralaimėti, bet dabar jau išmokau.
Metų naujokas ir vienas iš penkių geriausių. Negali skųstis.
- Taip. - Puikiai pasirodei.
- Šaunuolis. Didžiuojuosi tavim. - Neįtikėtina.
Jis akivaizdžiai subrendo.
Dabar jis - iš tiesų geras varžovas,
jei ir toliau taip stengsis, pergalė - ne už kalnų.
1-A MOTERŲ DVIKOVA
DŽOANA DEFEI NR. 5 PRIEŠ STEFANI GILMOR NR. 4
STEFA
STEFANI GILMOR NR. 4 REITINGŲ LENTELĖJE
Labai svarbios varžybos. Didžiulė įtampa. Daug nervų.
DŽOANA DEFEI NR. 5 REITINGŲ LENTELĖJE
Gilmor gali pasiekti naują rekordą.
Esu septyniskart banglenčių sporto pasaulio čempionė.
Trūksta dar vieno titulo, kad turėčiau jų daugiausiai iš visų banglentininkių.
Tai - nelengva užduotis, bet aš pasistengsiu.
Ji turi galimybę tapti neginčijama žvaigžde.
Geriausia visų laikų banglentininke.
ŠENON HADŽES BANGLENČIŲ SPORTO ŽURNALISTĖ
Lieka dvi minutės.
Kai pagalvoju apie palikimą, jaučiu, kad…
Tol, kol esi atsidavęs, ir myli tai, ką darai, gali eiti į priekį.
Šiais metais čia dalyvauja daugybė jaunų talentingų sportininkių,
kaip Džoana, bet amžius tėra skaičius.
Esu iš tų banglentininkių, kurios daug treniruojasi sausumoje.
Padariau viską, ką privalėjau padaryti,
ir tai suteikia man pasitikėjimo, kad svarbią akimirką nejausčiau įtampos.
- Pirmyn, Stefani! - Taip!
Tai išties sunki užduotis,
bet tai, kad laimėjau Meksikoje, yra gerai.
Man tai priminė, kad tebesu geros formos,
kad galiu jas nugalėti.
Pradedam!
Svarbiausia laimėti pirmą raundą ir eiti toliau.
Stefani Gilmor pasiruošusi varžytis dėl 8-ojo čempionės titulo.
Atsidaužė į purslus.
HARIS HENDERSONAS STEFANI VAIKINAS
Jei nukrisiu, nieko baisaus.
Turiu atsistoti ir dar labiau pasistengti.
Puiki Džoanos Defei galimybė.
Gražus pirmas suktukas.
TEISĖJŲ KAMBARYS
Nedidelis antras. Ir gražus trečias.
Turi nuo pat pradžių labai pasitikėti savimi.
Nagi, Stefa.
Aš laimėsiu.
Klasiškas Stefani Gilmor manevras.
Taip!
Pabando užšokti ant putojančios bangos
ir panyra.
Reikia pripažinti, kad ji - ne pačios geriausios formos.
Ir trys, dvi, viena…
Šūdas. Ji bus velniškai susinervinus.
GALUTINIS REZULTATAS DEFEI: 12,17 - GILMOR: 6,70
SAIMONAS PEILARDAS DŽOANOS VAIKINAS IR TRENERIS
Taip, ką gi, pasveikinkime Džoaną Defei.
Džoana patenka į kitą raundą.
Klaida po klaidos. Šūdinas pasirodymas.
Apgailestauju.
Buvo sunku žiūrėti, kaip Stefa plaukė šitame raunde.
Atrodė, kad vos tik įlipusi į vandenį
Stefa ėmė plaukti prieš srovę.
ROUZĖ HODŽ BUVUSI PBSL BANGLENTININKĖ
Lyg gamta būtų nusiteikusi prieš tave.
Regis, viskas gerai. Bet staiga
viskas pakrypsta ne taip, kaip tikiesi.
Turi susitaikyti su pralaimėjimais,
negali leisti, kad tokie dalykai tave sužlugdytų.
Dabar kurį laiką Stefą reikia palikti ramybėje,
kad ji pasiruoštų kitiems metams.
Nė kiek neabejoju, kad ji norės laimėti čempionės titulą aštuntą kartą.
O dabar jai reikia atsipūsti ir pasidžiaugti gyvenimu.
SAVAITĖ IKI FINALŲ
SAN KLEMENTĖ KALIFORNIJA, JAV
Tėti, padaryk tunelį!
Tunelis.
FILIPĖ TOLEDO NR. 3 REITINGŲ LENTELĖJE
Išlindai, gali džiaugtis.
Padaryk taip.
Kai išgirdome, kad finalai gali vykti Žemutiniame Trestlyje,
labai apsidžiaugiau, nes ten - mano namai.
Galėsiu miegoti savo lovoje.
Ryte pažaisti su vaikais.
Lipk iš baseino,
nes skriaudi sesutę!
Čia mano tėtis ir mama.
- Šūdas, žiūrėk. - Kas yra?
Nenustoja kraujuoti.
- Užspausk ir užsiklijuok pleistrą. - Kur pleistras?
Greitoji pagalba.
- Bijai, sūneli? - Man grauš?
Taip, truputį.
Praeityje Filipė turėjo problemų
su psichine sveikata.
Smagu matyti jį pasveikusį
ir vėl tarp geriausių pasaulio banglentininkų.
Šiais metais laimėjau du etapus. Atgavau pasitikėjimą.
Ačiū Tau, Viešpatie, už dovanas.
Jaučiuosi puikiai, esu ramus…
Gelbėk mus nuo pikto.
…o tai yra labai svarbu.
Plauksiu su pasimėgavimu ir džiaugsmu, padarysiu viską, ką galiu.
Žinau, kad Trestlyje man pasiseks.
Tomis bangomis aš plaukioju beveik kasdien, kai čia esu,
jos atitinka mano plaukimo stilių.
Žinau bangavimo kryptis.
Paskutinis etapas, kurį laimėjau, vyko 2017 m. Trestlyje.
Jaučiu, kad dabar turiu šiokį tokį privalumą.
Akivaizdu, kad ši vieta Filipei yra geriausia proga
laimėti pirmą pasaulio čempiono titulą.
Filipė yra favoritas.
2-A VYRŲ DVIKOVA - FILIPĖ TOLEDO NR. 3 PRIEŠ KONERĮ KOFINĄ NR. 4
Iki antros dvikovos pabaigos liko 14 minučių.
PRAĖJO 21 RAUNDO MINUTĖ
35 minutes trunkantys raundai prabėga labai greitai.
KOFINAS: 12,33 TOLEDO: 0,00
Koneris Kofinas pirmauja užtikrintai.
Štai kada prireikia psichologinės stiprybės.
Štai kada dauguma banglentininkų pultų į paniką.
Jokioje kitoje sporto šakoje nereikia laukti
motulės gamtos malonės, kad ši suteiktų tau progą.
RIKARDAS TOLEDO FILIPĖS TĖVAS
Ką daryti,
kai tave apninka panika, likus tiek mažai laiko?
Kartais, kai man trūksta taškų, kai aš pralaimiu,
tiesiog užsimerkiu ir galvoju apie savo šeimą.
Ji man suteikia motyvacijos nepasiduoti.
Taip!
Tobula banga.
Jis pažabojo ją pavyzdingai.
Nieko sau!
Ačiū, Viešpatie!
Filipė Toledo uždirba 8,4 taško.
Jis nuramino nervus ir su užsidegimu kovos toliau.
KOFINAS: 12,33 TOLEDO: 8,40
Taip, po galais, nepasiduok.
- Kiek dar liko? - Dvi minutės.
Lieka dvi minutės.
Laikas tiksi. Filipei reikia taškų.
Jų visiems reikia.
Labai putota ir keista banga.
Žinau, kiek reikia pastangų, kad laimėtum.
Tai suteikia man stiprybės ir brandos.
Štai jums!
Filipei Toledo tai - ne problema.
Puiku. Labai gražus suktukas.
Ir tikrai… Tokioje vietoje sunku atlikti šuoliuką.
Sunkus, kietas nusileidimas.
8,7 taško Filipei Toledo.
GALUTINIS REZULTATAS TOLEDO: 16,57 - KOFINAS: 14,33
Filipė Toledo nugali Konerį Kofiną.
Jis labai šaltų nervų.
Galvojau, kad gausiu širdies smūgį.
Kaip nuotaika?
Kitoje dvikovoje Filipė Toledo susikaus su Italo Fereira.
Filipe, už tave serga visas paplūdimys.
Tavo šeima. Tu esi namie.
Esi nesustabdomas. Kaip jautiesi?
Tai, kad visa mano šeima su manim, yra nuostabu.
Esu žiauriai laimingas,
ir ta laimė persiduoda mano plaukimui.
Sveikinu, mano meile, tu - nuostabus!
ANANDA MARSAL FILIPĖS ŽMONA
Aš labai džiaugiuosi.
Jis turi rimtą šansą laimėti pasaulio čempiono titulą.
Jis tiesiog mėgaujasi.
Žiūrėjai, kaip tėtis plaukė?
- Taip. - Tau patiko?
Mačiau per TV.
- Matei per TV tėtį. Tau patiko? - Taip.
Paplojai man?
3-IA VYRŲ DVIKOVA - FILIPĖ TOLEDO NR. 3 PRIEŠ ITALO FEREIRĄ NR. 2
Tikėk savimi, savo plaukimu, savo privalumais.
Viskas teisingai.
Mes pasiruošę.
Šiuo metu Italo varo be jokių pertraukų.
Neįtikėtina. Šis vyrukas - nesustabdomas.
Praėjusį sezoną jis laimėjo savo pirmąjį pasaulio čempiono titulą.
Dabar jis turi galimybę tai pakartoti.
Ramybės, kantrybės.
Jie kovėsi Margaret Riveryje,
kur laimėjo Filipė.
Tai, manau, suteikė jam daugiau pasitikėjimo,
tačiau Italo šiuo metu turi didžiulį palaikymą.
Mylime Tave, Viešpatie. Palaimink jį vardan Jėzaus. Amen.
Aš neturiu ką prarasti.
Tiesiog šoksiu į vandenį ir parodysiu, ką moku.
Kuris laimės ir susirungs su Gabrieliumi Medina?
Prasideda.
Puikus Filipės Toledo šuoliukas!
Dar vienas sėkmingas šuoliukas!
Taip! Kaip jums tai patinka?
2 GERIAUSI REZULTATAI TOLEDO: 8,50 - FEREIRA: 7,27
8,5 taško Filipei.
TOLEDO: 15,83 FEREIRA: 12,44
Labai didžiuojuosi, kad jis toks laimingas.
Jis daro tai, ką mėgsta.
Kad Italo jį pasivytų,
jam reikia pagauti geriausią bangą.
50 sekundžių.
Nagi.
Lemiama akimirka.
Ar Italo užsidirbs taškų? Ilga banga.
Nepavyksta nusileisti!
Laikas baigėsi?
Po galais, valio!
Dar viena įspūdinga akimirka.
Filipė Toledo nuliūdino karaliaujantį pasaulio čempioną
Žemutiniame Trestlyje.
Ir dėl pasaulio čempiono vardo varžysis su Gabrieliumi Medina šiame sezone.
Tatjana, kur tu?
Mes čia atvykom tik dėl tavęs!
Tatjana Veston-Veb,
banglentininkė numeris du pasaulyje, laukia, stebi.
Jai teks rungtis arba su Sele Ficgibons, arba su Džoana Defei.
Galimybė varžytis antroje dvikovoje turi savo privalumų.
Žinodama, kokios yra sąlygos, ko iš tavęs tikisi teisėjai,
gali lengviau prisitaikyti.
2-A MOTERŲ DVIKOVA
DŽOANA DEFEI NR. 5 PRIEŠ SELĘ FICGIBONS NR. 3
Likus 35 sekundėms, Džoanai Defei trūksta 5,51 taško.
Labai įtempta situacija.
Ar Džoanai atplauks banga,
kad ji sėkmingai užbaigtų šį raundą?
Ne tokia banga, kokios ji tikėjosi.
Štai ir viskas.
Džoana Defei nusileidžia Selei Ficgibons.
FICGIBONS: 11,33 DEFEI: 6,66
Velnias.
Peršalsi.
Tu nugalėjai Stefą, užsidirbai sau vietą.
Ketvirtą. Geriausias tavo rezultatas.
Džoana įgis daugiau pasitikėjimo.
Tai buvo geriausias finišas jos karjeroje.
Jai teks permąstyti šį raundą ir pasimokyti iš savo klaidų,
kad pasinaudotų tuo kitame sezone,
kuriame, tikėtina, ji dalyvaus
ir pasirodys geriau.
Selė Ficgibons švenčia pergalę.
Ji patenka į trečią raundą, kuriame susirungs su Tatjana Veston-Veb.
Aš labai noriu laimėti pasaulio čempionės titulą.
Praeityje manimi abejojo labai daug žmonių,
tad labai norėčiau įrodyti, kad jie klydo,
o kartu įrodyti tai ir sau.
3-IA MOTERŲ DVIKOVA
TATJANA VESTON-VEB NR. 2 PRIEŠ SELĘ FICGIBONS NR. 3
Atrieda didžiausia banga šiame raunde.
Nieko sau.
Tatjana Veston-Veb ant didžiulės Žemutinio Trestlio bangos
atlieka gražų suktuką.
Dar vienas suktukas.
Ji skrenda kaip vėjas.
Nušoka nuo purslų.
Ir išsilaiko ant lentos.
Žiūrovai šėlsta.
GALUTINIS REZULTATAS VESTON-VEB: 13,17 - FICGIBONS: 11,73
- Puikus pasirodymas. - Ačiū.
Žiauriai geras raundas.
Nuostabi Tatjanos Veston-Veb pergalė,
užtikrinusi jai vietą duete dėl čempionės titulo.
Kuriame Tatjana Veston-Veb varžysis su Karisa Mor.
KARISA MOR NR. 1 REITINGŲ LENTELĖJE
Labai jaudinuosi.
Netrukus karūnuosime pasaulio čempionę.
Gali paduot vandens?
Taip.
Esi būtent ten, kur turi būti.
GREGAS BRAUNINGAS TATJANOS KOMANDA
Matau save čempione.
Žengsiu paskutinį žingsnį, kuriam atiduosiu visas jėgas.
Išsikėliau sau didžiulius lūkesčius.
Kai atsiduri pirmoje vietoje,
žemiau leistis nesinori, suprantat?
Aš myliu Karisą,
bet kai apsivelku plaukimo kostiumą, nebesu jos draugė.
Turiu būti agresyvi ir viskam pasiruošus.
Manau, tai jos geriausia proga tapti pasaulio čempione.
Ji ir anksčiau yra dėl jo kovojusi,
tačiau šis formatas geriausiai atitinka Tatjanos varžymosi būdą.
Ji plaukia galingai.
Ir aršiai.
Bet ji varžysis su Karisa Mor.
Aš dėsiu visas pastangas.
- Nebijok jos. - Neišsigąsk jos, gerai?
Jos plaukimo stilius yra itin agresyvus.
Parodyk viską, ką moki.
Ji yra keturiskart pasaulio čempionė.
Gerai, myliu tave.
Ji - favoritė.
Labai myliu tave, Edai.
Tai išties didžiulis iššūkis Tatjanai.
Esu antroje lentelės vietoje ir turiu šansą laimėti.
Tą ir padarysiu.
Tatjana Veston-Veb stoja į dvikovą su čempione Karisa Mor.
Pavaryk, Tati! Pavaryk!
DVIKOVA DĖL ČEMPIONĖS VARDO
TATJANA VESTON-VEB NR. 2 PRIEŠ KARISĄ MOR NR. 1
Žinau, kad Karisa - stipri varžovė. Bet aš privalau
pasikliauti savo patirtimi ir susikoncentruoti į save.
Geriausias trijų raundų…
1-AS RAUNDAS IŠ 3
…kurie truks po 35 minutes, rezultatas nulems, kas taps čempione.
Tatjana pradeda pasirodymą nugara į bangą.
Gražus nusileidimas nuo viršaus.
- Slysta. - Jai pavyks išsilaikyti? Pavyksta.
PIRMOJO RAUNDO REZULTATAI
VESTON-VEB: 15,20 MOR: 14,06
Tatjana Veston-Veb be didelių pastangų laimi
pirmąjį raundą iš trijų.
Labai noriu gerti.
Esu sau labai kritiška ir griežta,
tad po pralaimėtų raundų visada sau sakau:
„Gerai, tą ir tą galiu padaryti geriau.“
Dabar ji tikriausiai jaučia didžiulę įtampą.
Ji tiesiog privalo laimėti.
2-AS RAUNDAS IŠ 3
Įtampa - didžiulė. Aš turiu tik vieną šansą.
Visi žiūri. Visi teisia. Jei susimausiu, bus šakės.
Antrajame šios dvikovos raunde iš trijų Karisa
bando apginti savo titulą.
Patekti į trečią lemiamą raundą.
Tai bent pasirodymas.
Laimi Karisa Mor.
MOR: 17,26 VESTON-VEB: 15,60
Netrukus prasidės trečias lemiamas raundas dėl pasaulio čempionės vardo…
Pavaryk, Karisa!
…tarp Karisos Mor ir Tatjanos Veston-Veb,
kurios abi turi po vieną pergalę.
Karisa, padovanosi man savo marškinėlius?
Na, štai. Šįkart pasirodei geriau.
20 % geriau.
- Taip. - Jei plauksi taip pat, laimėsi.
Lemiamas metų raundas,
ant kortos pastatytas pasaulio čempionės titulas.
Paskutinis metų raundas.
Karisa vėl taps čempione ar Tatjana įgyvendins savo svajonę?
3-IAS RAUNDAS IŠ 3
Nervai prieš trečią raundą įtempti kaip styga…
Šito neįmanoma išvengti.
Jos abi turi po vieną pergalę. Jos žino, kaip laimėti raundą.
Laimės ta, kuri geriau susidoros su įtampa.
Esu labai atsidavusi, mėgaujuosi tuo, ką darau,
ir iš tiesų džiaugiuosi šia kelione.
Todėl manau, kad laimė man tikrai nusišypsos.
Aš nekreipiu dėmesio, kaip plaukia mano varžovė.
Visą dėmesį skiriu savo plaukimui.
Ir nors Karisa yra keturiskart pasaulio čempionė, nesvarbu,
nes bet kam gali pasisekti.
Raundas labai įtemptas.
MOR: 16,60 VESTON-VEB: 11,70
Daugybę metų nuolat lieku antroje vietoje,
tad labai noriu būti pirma.
Pirmyn, Tati. Nagi.
Turėtų būti gera banga.
Tatjanai reikia 8,58 taško, kad išsiveržtų į priekį.
Nieko sau. Ji pagavo tobulą bangą.
Ramiai.
Neblogai. Turėtų gauti dešimt taškų.
Jei sėkmingai užbaigtų raundą, iškart taptų pasaulio čempione.
Finišuoja. Bet neišsilaiko ant lentos.
Dieve.
Ji netapo pasaulio čempione per plauką.
Štai kaip kartais nutinka.
TRIJŲ RAUNDŲ REZULTATAI MOR: 16,60 - VESTON-VEB: 14,20
Paaiškėjo naujoji pasaulio čempionė - Karisa Mor.
Tatjana, pasirašysi man ant marškinėlių?
Viskas gerai. Gali didžiuotis savimi, girdi? Didžiuokis savimi.
Nenukabink nosies, gerai? Tai buvo neįtikėtina.
Tu dar labai jauna. Neliūdėk.
Karjera tik prasideda.
Dar ne kartą laimėsi, girdi?
DVIKOVA DĖL ČEMPIONO VARDO
GABRIELIUS MEDINA NR. 1 PRIEŠ FILIPĘ TOLEDO NR. 3
Netrukus prasidės dvikova dėl pasaulio čempiono vardo.
Mes su tavim ir mylim tave.
Mes labai džiaugėmės galėdami būti su juo…
Parodyk, ką moki.
…ir jį palaikyti.
Prisimink, ką sakiau. Mėgaukis procesu.
Kaip tėtis, kaip treneris, kaip, suprantat… draugas.
Tai, kad mano šeima yra šalia, suteikia man motyvacijos,
daugiau pasitikėjimo savimi, skatina geriau pasirodyti.
Koks gražus veidukas.
GABRIELIUS MEDINA NR. 1 REITINGŲ LENTELĖJE
Visą gyvenimą
aš keliavau, treniravausi ir gyvenau su savo šeima.
- Jė! - Gabrielius Medina!
2021 m. viskas pasikeitė.
Nustojau keliauti su savo tėvais.
Dabar keliauju su savo žmona.
JASMIN BRUNET GABRIELIAUS ŽMONA
Mano treneris - Endis Kingas.
ENDIS KINGAS GABRIELIAUS TRENERIS
Visa tai man yra nauja.
Jis labai sunkiai išgyveno
šiuos savo gyvenimo pokyčius.
Jis buvo labai artimas su savo šeima.
Brazilijos spaudoje pasirodė straipsniai,
kad noriu keliauti su savo žmona, kad nebenoriu bendrauti su tėvais.
Bet viskas ne taip.
Žmonės nežino, kaip yra iš tikrųjų.
Jam labai svarbu šiais metais laimėti,
tai reikštų, kad jo pasirinkimas buvo teisingas.
Ar jam labai reikia trečiojo pasaulio čempiono titulo?
Labiau nei deguonies.
- Ką gi, brolau. - Taip.
Turi visas galimybes laimėti, tu visuomet pasieki savo tikslą.
Tai tau pavyksta geriausiai, žmogau.
- Tau tai patinka. - Taip. Pasistengsiu.
- Sėkmės. - Ačiū.
Tu pateksi į sporto istoriją,
štai ką reiškia trečias čempiono titulas.
Tu pateksi į aukščiausią banglenčių sporto ešeloną.
Turiu daug ką įrodyti, privalau nugalėti Gabrielių.
Sėkmės.
Ilgai nelauk geros bangos, gerai?
Būk aktyvus.
Telaimina tave Dievas.
Pirmyn, Filipe!
Po visko, ką teko patirti gyvenime,
įveikęs depresiją ir susitaikęs su visais pralaimėjimais,
jaučiu, kad turiu naują galimybę laimėti pasaulio čempiono titulą.
Telaimina tave Dievas, Filipe!
Pirmyn, Filipe!
Aš atiduosiu visas jėgas.
Man tiesiog… Man svarbu žinoti, ką aš galiu.
1-AS RAUNDAS IŠ 3
Geriausias trijų raundų rezultatas
nulems, kas šiandien Žemutiniame Trestlyje taps naujuoju pasaulio čempionu.
Pradeda Gabrielius Medina.
Jei Gabrielius laimės dvikovą, jis taps pasaulio čempionu trečią kartą.
Toledo sako: „Gerai, viena pergalė tavo, viena - mano.“
Filipė kaunasi dėl savo pirmojo pasaulio čempiono titulo.
Šie vyrai atiduoda visas savo jėgas.
Įspūdingas finišas.
Septyni taškai
prieš penkis Gabrieliaus Medinos taškus.
TOLEDO: 7,87 MEDINA: 5,00
Kaskart, kai pergalė būdavo ranka pasiekiama,
kas nors nepasisekdavo,
o dabar jaučiu, kad taip nebus.
Štai ir kitas raundas, bičiuliai.
Įspūdingas pasirodymas.
Tačiau ant kitos bangos atskrieja Gabrielius Medina.
Filipė sėdi pirmoje eilėje ir žiūri Medinos šou.
Negali būti.
Jis pakilo beveik du metrus į viršų.
Taip. Jei atvirai, man trūksta žodžių.
Filipė pasireiškė raundo pradžioje.
Gabrielius, kaip visada, kirto atgal raundo pabaigoje.
PIRMOJO RAUNDO REZULTATAI
MEDINA: 16,30 TOLEDO: 15,70
Pirmą raundą laimi Gabrielius Medina.
Jis atidavė 60 % jėgų. Gali pasirodyti geriau.
Tai - tavo šansas.
Šįkart patikėk savimi.
Jam labai patinka, kai paplūdimyje minios žmonių.
Tai sustiprina jo tikėjimą,
kad jis taps pasaulio čempionu.
Jei Filipė laimėtų du likusius raundus,
jis taptų pasaulio čempionu.
Jis užsiveria. Nerodo jausmų.
Nenori kalbėtis. Tik klausosi savo muzikos ir stengiasi susikaupti.
2-AS RAUNDAS IŠ 3
Jei Medina laimės, jis taps pasaulio čempionu.
Jei laimės Toledo, jam teks laimėti ir trečią raundą, kad taptų čempionu.
Pirmyn.
…vandenyne, bet aš jį matau.
Netoli kranto - ryklys.
Minutėlę, kas turi… Galit man duoti žiūronus?
Manau, šalia banglentininkų.
Netoli kranto?
Pala. Kas ten?
…baltasis ryklys.
Supratau. Svarbu, kokio dydžio.
Sakai, jis nedidelis ar…
Jūs jį matote? Jis dar čia?
Matėm jį du kartus.
- Nutraukiam varžybas. - Gerai. Stabdom laiką.
Nutraukiam varžybas. Stabdom laiką.
- Banglentininkus į krantą. - Dvigubas signalas.
Pastebėtas ryklys.
Dvigubas signalas. Stabdom laiką.
Taip, paėmiau banglentininkus.
Koks ryklys?
Didelis?
Šūdas. Rimtai? Bliamba.
Apie pusantro metro ilgio baltasis ryklys, maždaug 45 metrai nuo banglentininkų.
Čionai. Ji nori, kad eičiau ten. Gerai. Einam tenai.
Gabis turi likti vandenyje.
- Taip. - Vandens motociklas jį paims.
Ne, man viskas gerai.
Man viskas gerai.
Patikrinsim pakrantės liniją. Jei jo nerasim, galėsim tęsti.
- Drama. - Drama.
Pralėkim vandens motociklu ir pabandykim jį nubaidyti.
Pakrantės linija kruopščiai apžiūrima.
Mačiau, kaip jis šoktelėjo!
- Kur? Ne, kur? - Ryklys.
Štai ten, prie plūduro.
- Ką? Šūdas. - Taip.
Banglentininkai klausia, ar gali pradėti.
Veikiam pagal protokolą. Laukiam šešias minutes.
Supratau.
Žinau, kad čia pasitaiko ryklių,
nes vandenynas - jų namai.
Tai kelia baimę.
- Galime pradėti? - Taip.
Patikrinome kranto liniją. Jei jis čia ir buvo, jo nebėra.
Plūstelėjo adrenalinas. Nuostabu.
Nuostabiausias jausmas gyvenime.
Lieka trisdešimt sekundžių. Trisdešimt sekundžių.
Aš pasiruošęs.
Tęsiame varžybas.
Tai bent nuotykiai Žemutiniame Trestlyje.
Ši dvikova Filipei - labai svarbi.
Filipė turi žūtbūt laimėti.
Turiu daryt tai, ką moku geriausiai - plaukti banglente.
Ir sunervinti Gabrielių.
7,83 taško Filipei.
TOLEDO: 7,83 MEDINA: 6,33
Jam reikia įtampos.
Rodo į dangų. Įspūdingas Gabrieliaus Medinos finišas.
Antras toks manevras visų laikų varžybose.
Jis atliko jį pirmą kartą, o dabar pakartojo darsyk.
ANTROJO RAUNDO REZULTATAI
MEDINA: 17,53 TOLEDO: 16,36
2021 m. pasaulio čempionas - Gabrielius Medina.
Triskart pasaulio čempionas.
Sėkmingi metai Filipei Toledo. Antra vieta pasaulyje.
Oficialiai paskelbta.
Gabrielius Medina - triskart pasaulio čempionas.
Nepamirštama akimirka Gabiui.
Žinau, kad jis to laukė labai ilgai.
Jis sunkiai dirbo. Patyrė pakilimų ir nuosmukių.
Jis - pavyzdingas banglentininkas. Jis nusipelnė pergalės.
Tavo laikas ateis, ir aš tave apkabinsiu.
Buvo sunku. Reikės apie daug ką pagalvoti.
Šaunuolis.
Aš atlikau savo darbą. Padariau viską, ką galėjau.
Sumautas čempione.
- Ačiū, Kingai. - Sumautas čempionas.
Staiga viskas
išslysta iš rankų, ir belieka atsidusti.
Gerai, kad čia yra mano šeima. Man tai labai padeda.
Tavęs niekas nesustabdys, brolau.
Ačiū. Ačiū, kad man padėjai.
- Myliu tave. Pagarba, žmogau. - Labai ačiū.
Laimėti trečią čempiono titulą - nuostabus dalykas.
Ne kiekvieną dieną pildosi tavo svajonės.
Tau pavyko po visko, ką teko šiemet patirti.
Taip.
Rimtai, aš neįsivaizduoju, kas kitas pasaulyje
galėtų tiek ištverti ir laimėti.
Ačiū už viską.
Ką tokio jam teko ištverti šiais metais?
Nežinau, ką jis jums sakė. Nežinau, ar galiu viską pasakoti.
Šaunuolis.
Net padarei atbulinį salto, kalės vaike!
Mes niekad nesakėme spaudai…
Labas, tėti!
…tikrosios tiesos.
Dabar bus pirmas kartas, kai aš paatvirausiu.
Sveikinu!
Ačiū, tėti.
Šiemet susipažinau su savo biologiniu tėčiu.
Ačiū. Mums pavyko!
Visus tuos metus aš su juo nebendravau.
Nenorėjau su juo bendrauti dėl to,
ką man apie jį pripasakojo mano tėvai.
Nuvalyk telefono kamerą. Ji - nešvari, tėti.
- Telefonas nukrito, ir ji įskilo. - Tai ji sudužo?
Beveik viskas, ką man sakė… buvo netiesa.
Dabar, kai pažįstu savo tikrąjį tėtį,
noriu praleisti su juo daugiau laiko.
Džiaugiuosi, kad yra kažkas, kas padeda man išlikti pozityviu.
- Tau patinka, Kingai? - Man… Taip!
Mums pavyko.
2021 m. pasaulio čempionai -
Gabrielius Medina ir Karisa Mor.
Čempionas sugrįžo.
Ačiū visiems!
Dabar noriu padėkoti ypatingam žmogui, kuris…
Ji mane palaikė visus metus ir…
Ačiū, kad suteikei man užuovėją šiame audringame gyvenime.
Ir, taip. Aš tave myliu. Ačiū tau.
Ir Kingiui. Kur jis? Kingi?
Myliu tave. Labai tau ačiū. Tu - mano didvyris.
Ačiū, Kingi.
Mums pavyko. Ačiū tau už pagalbą. Taip.
Šiais metai daug ko išmokau. O svarbiausia supratau…
kad gyvenime turi būti drąsus.
Jei esi drąsus, viskas įmanoma.
Išvertė Laima Banionienė